b'\n_START_ARTICLE_\nAgen\n_START_SECTION_\nGeografija\n_START_PARAGRAPH_\nAgen le\xc5\xbei v jugozahodni Franciji ob desnem bregu reke Garone, med Toulousom (107 km) in Bordeauxom (132 km). Skozi mesto poteka vodni kanal Canal de Garonne, ki povezuje mesti Toulouse in Bordeaux in skupaj s Ju\xc5\xbenim kanalom tvori Canal des deux Mers (Kanal dveh morij - Sredozemskega in Atlantika). 3 km jugozahodno od mesta se nahaja njegovo letali\xc5\xa1\xc4\x8de Agen - La Garenne.\n_START_SECTION_\nZgodovina\n_START_PARAGRAPH_\nKraj je bil za \xc4\x8dasa rimske Galije glavno mesto keltskega plemena Nitiobrogov. V 4. stoletju je postal sede\xc5\xbe \xc5\xa1kofije, v 11. stoletju pa je bila v njem povzdignjena katedrala sv. Capraisa. Med stoletno vojno je trikrat menjal vladarje, leta 1453 pa dokon\xc4\x8dno postal del Francije.'